**Henrik Preben Syse** (født 19. april 1966) er en norsk filosof. Han er forsker I ved Institutt for fredsforskning (PRIO) og professor II ved Oslo Nye Høyskole. Han er sønn av tidligere statsminister Jan P. Syse (1930–1997).

Utdanning og ansettelser
------------------------

Henrik Syse gjennomførte Forsvarets russiskkurs 1986–1987, ble cand.mag. ved Universitetet i Oslo i 1989 og Master of Arts ved Boston College som Fulbright-stipendiat i 1991. Han var forskningsstipendiat ved Norges forskningsråds etikkprogram (1992–1997) og ble dr.art. i filosofi ved Universitetet i Oslo i 1997.

Han har siden 1997 arbeidet, dels deltid og dels fulltid, som forsker ved Institutt for fredsforskning (PRIO), der han nå er forsker I. Han er også professor II ved Oslo Nye Høyskole, og foreleser ellers ved blant annet Forsvarets høgskole, Handelshøyskolen BI, Menighetsfakultetet og Universitetet i Oslo. Han er fast spaltist i avisen *Vårt Land*. Han var postdoktorstipendiat ved Universitetet i Oslos etikkprogram 2002–2005.

Syse var fra 2005 til 2007 leder for eierskapsgruppen i Norges Bank Investment Management (NBIM). Denne gruppen arbeider med bruken av Oljefondets (dvs. Statens pensjonsfond – Utlands) aksjonærrettigheter. Syses oppgave var særlig å arbeide med integreringen av etiske hensyn i dette arbeidet. Han fortsatte som rådgiver og konsulent for eierskapsgruppen i NBIM frem til 2009.

Fra 2008 har Syse vært styremedlem i flere selskaper registrert i Ugland House på Caymanøyene.

Siden 2010 har Henrik Syse vært sjefredaktør (sammen med Martin L. Cook) for fagtidsskriftet *Journal of Military Ethics.*

Forfatterskap
-------------

Faglig har Syse arbeidet med politisk filosofi, rettsfilosofi og moralfilosofi. Forholdet mellom naturretten, religiøse perspektiver og menneskerettigheter var tema for hans doktoravhandling, og denne er senere blitt utgitt som bok: *Natural Law, Religion, and Rights* (St. Augustine's Press, 2007). Syse har også skrevet bl.a. *Rettferdig krig?* (Aschehoug, 2003), *Veier til et godt liv* (Aschehoug, 2005), *Måtehold* (Cappelen Damm, 2009), *Noe å tro på: En filosofs tanker om tro i vår tid* (Cappelen Damm, 2011) *Næringslivsetikk og samfunnsansvar* (med Jørn Bue Olsen, Fagbokforlaget, 2013), *Med andakt* (med Asbjørn Bjornes, Cappelen Damm, 2014) og *Det vi sier til hverandre* (Cappelen Damm, 2015) og *Hvor kristent skal Norge være? Bidrag til et arveoppgjør* (med Halvor Nordhaug, Vårt Land forlag, 2016). Han har sammen med Torstein Tollefsen og Rune Fritz Nicolaisen skrevet filosofihistorien *Tenkere og Ideer* (Gyldendal 1997) og han har vært medredaktør for antologiene *Ethics of War: Classic and Contemporary Readings* (med Gregory Reichberg og Endre Begby, Blackwell, 2006), *Konservatisme* (med Torbjørn Røe Isaksen, Universitetsforlaget, 2011) og *Religion, War, and Ethics; A Sorucebook of Textual Traditions* (med Gregory Reichberg og Nicole Apostol, Cambridge University Press, 2014). Sammen med broren Christian Syse og moren Else Syse var han redaktør for en samling av farens tekster: *Ta ikke den ironiske tonen – tanker og taler av Jan P. Syse* (Press forlag, 2003). Han har publisert artikler i en lang rekke faglige tidsskrifter, inkludert *Security Dialogue*, *Journal of Peace Research*, *Augustinian Studies*, *Modern Age*, *Nordic Journal of Applied Ethics*, *Corporate Governance* og *Journal of Military Ethics.*

Andre engasjement
-----------------

Henrik Syse ble 10. desember 2015 valgt til medlem av Den Norske Nobelkomite og har deltatt på konferanser knyttet til sitt fredsengasjement

Han var medlem av sekretariatet for Verdikommisjonen 1998–2001. Han har sittet som medlem av Pressens faglige utvalg som representant for allmennheten 2002-2016. I 2008 ble Henrik Syse innvalgt i Det Norske Akademi for Språk og Litteratur.

Syse er medlem av Høyre, og han var leder av Oslo Unge Høyre 1988–1989 og redaktør for tidsskriftet *Tidens Tegn* 1998–2000. Han har skrevet flere artikler i tidsskriftet Minerva. Syse er også aktiv i kirkelige sammenhenger, blant annet som søndagsskolelærer, foredragsholder og skribent. Han arbeider p.t. (2016) deltid som foredrags- og kursholder og holder foredrag om bl.a. yrkesetikk, samfunnsansvar, politikk, filosofi og tro.

Syse ble i 2007 plukket ut som Young Global Leader av World Economic Forum i Davos.

Han har også vært andaktsholder på NRK P1 siden 2010, der han av og til fletter filosofiske og samfunnsmessige spørsmål inn i sine ord for dagen. Dette gjør han uten å forlate det forkynnende aspektet i morgenandakten. Han er også jevnlig gjest i *Herreavdelingens platesjappe* i NRK P1, der han snakker om The Beatles.

I april 2020 ble det gjort kjent at Syse har, over en periode på 11 år, mottatt totalt 1 500 000 NOK for å sitte i styret til Nicolai Tangens selskaper, registrert i Caymanøyene. Skipsrederen Herbjørn Hansson, som har erfaring fra Tangens bransje, kom med en uttalelse i *Dagens Næringsliv* hvor han mente dette var dårlig betalt.

Referanser
----------

1. ↑   «Nobel Committee», besøkt 9. oktober 2020[Hentet fra Wikidata]
2. ↑  Thomas Vermes (18. mai 2016). «Etikkekspert Henrik Syse er styremedlem i fire selskaper i skatteparadis». ABC Nyheter. Besøkt 2. april 2020.
3. ↑  Gjerstad, Tore; Linderud, Espen; Oterholm, Gard (2. april 2020). «Henrik Syse har over ti år fått betalt over én million av Nicolai Tangen for å sitte i styret for Cayman-selskaper». *Dagens Næringsliv*.
4. ↑  Valg av medlemmer til Nobelkomiteen
5. ↑  Norge, Ahmadiyya Muslim Jama'at. «Video Galleri». *Fredskonferansen - Ahmadiyya muslimsk trossamfunn*. Besøkt 15. oktober 2019.
6. ↑  MEDLEMMER I PFU
7. ↑  Morgenandakten NRK P1
8. ↑  Hopland, Sindre (21. april 2020). «Syse har fått rundt 1,5 mill. på 11 år for verv i Tangen-fond». *e24.no*. Besøkt 14. mai 2020.
9. ↑  Gjerstad, Tore; Linderud, Espen; Oterholm, Gard (21. april 2020). «Henrik Syse har over ti år fått betalt over én million av Nicolai Tangen for å sitte i styret for Cayman-selskaper». *Dagens Næringsliv*. Besøkt 22. april 2020.
10. ↑  «Innlegg: Cayman Island-kjenner Herbjørn Hansson om Henrik Syses styrehonorar fra Nicolai Tangen: – Dårlig betalt». *Dagens Næringsliv*. 22. april 2020. Besøkt 14. mai 2020.

Eksterne lenker
---------------

* (en) Henrik Syse på Internet Movie Database Rediger på Wikidata
* (no) Publikasjoner av Henrik Syse i forskningsdokumentasjonssystemet CRIStin
* (no) Publikasjoner av Henrik Syse i BIBSYS
* (en) Biografi ved PRIO
* (en) Essä om Eric Voegelin och Karl Löwith i Modern Age


|  |  |  |
| --- | --- | --- |
| Forrige mottaker:Inger Lise Rypdal | **Vinner av Bibelprisenfra Det Norske Bibelselskap**(2011) | Neste mottaker:Monica og Per de Lange |

| * v
* d
* r
Den Norske Nobelkomites ledere, medlemmer og sekretærer |
| --- |
| Ledere | 
* Bernhard Getz (1900–1901)
* Jørgen Løvland (1901–1921)
* Hans Jacob Horst (1922)
* Fredrik Stang (1922–1941)
* Gunnar Jahn (1941–1943)
* C.J. Hambro (1945)
* Gunnar Jahn (1945–1966)
* Nils Langhelle/Bernt Ingvaldsen (1967)
* Aase Lionæs (1968–1978)
* John Sanness (1979–1981)
* Egil Aarvik (1982–1990)
* Gidske Anderson (1990)
* Francis Sejersted (1991–1999)
* Gunnar Berge (2000–2002)
* Ole Danbolt Mjøs (2002–2008)
* Thorbjørn Jagland (2009–2015)
* Kaci Kullmann Five (2015–2017)
* Berit Reiss-Andersen (2017–)

 |
| Medlemmer | 
* Løvland (1897–1922)
* Lund (1897–1913)
* Bjørnson (1897–1906)
* Steen (1897–1906)
* Horst (1901–1931)
* Berner (1905–1918)
* Hagerup (1907–1921)
* Hanssen (1913–1939)
* Koht (1919–1942)
* Stang (1921–1941)
* Konow (1922–1924)
* Knudsen (1924)
* Mowinckel (1925–1937)
* Thallaug (1931–1933)
* Lange (1934-1938)
* Jahn (1937–1943) og (1945-1966)
* Braadland (1938–1943 og 1945-1948)
* Vassbotn (1939)
* Hambro (1940–1963)
* Tranmæl (1939–1963)
* Lange (1945–1946)
* Oftedal (1946–1948)
* Ingebretsen (1946,1947,1948)
* Lionæs (1949–1978)
* Natvig-Pedersen (1949–1965)
* Langhelle (1964–1967)
* Lyng (1964–1965)
* Wikborg (1965–1969)
* Ingvaldsen (1967–1975)
* Refsum (1965–1972)
* Rognlien (1967–1973)
* Sanness (1970–1981)
* Hovdhaugen (1973)
* Aarvik (1974–1990)
* Haugeland (1974–1984)
* Lindebrække (1976–1981)
* Germeten (1979–1984)
* Anderson (1982–1993)
* Sejersted (1982–1999)
* Nordli (1985–1996)
* Stålsett (1985–1990 og 1994-2002 og 2012-2014)
* Sandegren (1990) og 1993 og (1996)
* Kristiansen (1991–1994)
* Kvanmo (1991–2002)
* Rønbeck (1994–2011)
* Berge (1997–2002)
* Kostøl (1997)
* Ytterhorn (2000–2017)
* Mjøs (2003–2008)
* Furre (2003–2008)
* Five (2003–2017)
* Jagland (2009–2020)
* Valle (2009–2014)
* Reiss-Andersen (2011–)
* Syse (2015–2020)
* Jørstad (2017)
* Enger (2018–)
* Toje (2018–)
* Clemet (2021–)
* Frydnes (2021–)

 |
| Sekretærer | 
* Christian Lous Lange (1901–1909)
* Ragnvald Moe (1910–1945)
* August Julius Casse Schou (1946–1973)
* Tim Greve (1974–1977)
* Jakob Sverdrup (1978–1989)
* Geir Lundestad (1990–2015)
* Olav Njølstad (2015–)

 |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** ORCID **·** SUDOC **·** NKC **·** CRIStin
 |